google/wiki40b huggingface dataset:
२३७५ ईसा पूर्व

२३७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अज़ीज़ सैंकर

प्रारंभिक जीवन

इनका जन्म 8 सितम्बर 1946 को मरडीन प्रांत के सवुर जिले में कुर्दिश निम्न-मध्यम वर्गीय परिवार में हुआ था। यह आठ में से सातवें बच्चे थे। इनके माता-पिता अनपढ़ थे, लेकिन वे शिक्षा पर काफी जोर देते थे। जिसके कारण यह तुर्की के विज्ञान अकादमी और अमेरिका के कला और विज्ञान अकादमी के माननीय सदस्य बने।

शिक्षा

यह अपना एमडी की कि शिक्षा तुर्की के इस्तांबुल विश्वविद्यालय में पूरा किए। यहीं इसके बाद 1977 में डेल्लास के टेक्सास विवि में सी॰ स्टैन रुपेर्ट के प्रयोगशाला में प्रयोग कर पीएचडी कि पढ़ाई पूरी की।
काल समीकरण

काल समीकरण (equation of time) दो प्रकार के सौर कालों के अन्तर को पारिभाषित करता है। यहाँ 'समीकरण' का अर्थ 'समयान्तर को समाप्त करने' के अर्थ में है जो मध्ययुग में किया जाता था।
पिपलकोट

पिपलकोट नेपाल के दैलेख जिले की एक गाँव विकास समिति है। यह कर्णाली नदी (घाघरा नदी) के किनारे बसा है।

जनसंख्या

सन् २००१ की नेपाल की राष्ट्रीय जनगणना के अनुसार यहाँ का जनसंख्या 3,931 है जिसमे पुरुष का प्रतिशत 59.90 व महिलाओं का 40.10 है। इस गाँव में कुल ६१९ घर है।

स्थापना व भूगोल

यह गा.वि.स. वि॰सं॰2038 में सिँहासैन गा.वि.स.से अलग हुआ था। 
इस गा.वि.स.का सिमाना इस प्रकार है- पूर्व में कालिकोट जिला जिला, पश्चिम में सिँहासैन, उत्तर में कर्णाली नदी तथा अछाम जिला जिला, दक्षिण मेंबाहाकोट गा.वि.स.।

संस्कृति

यहाँ पर ब्राम्हण, ठकुरी, मगर, खस क्षत्री, दलित आदि जातीयों का वास है। यहाँ के अधिकांश लोग हिन्दू धर्म मानते हैं। यहाँ मुख्य रूप से दशहरा (दशैं), भैया दूज, दीपावली, हरितालिका तीज, चैत्राष्टमी आदि त्यौहार मनाये जाते हैं। इन त्यौहारों पर जगह-जगह पर मेले लगते हैं। यहाँ की मुख्य भाषा नेपाली है।

अर्थतन्त्र

यहाँ का प्रमुख व्यापारिक केन्द्र खिडकी जिउला व किटु है। यह गा.वि.स.सुर्खेत-जुम्ला सडक खंड से जुड़ा है। यहां के अधिकतर लोग कृषि से जुड़े हैं।
एएफसी एशियाई कप

ट्रॉफी

एशियाई कप में दो ट्रॉफी रहे हैं, पहला 1956 से 2015 तक, और दूसरा 2019 के बाद से उपयोग किया जाएगा।
पहली ट्रॉफी गोलाकार आधार के साथ एक कटोरे के रूप में था। यह 42 सेंटीमीटर लंबा और 15 किलोग्राम वजनी था। 2000 टूर्नामेंट तक, आधार में प्रत्येक जीतने वाले देश के नाम के साथ-साथ संस्करण जीते गए नामों के साथ उत्कीर्ण की जाती थीं। तब से आधार प्लेक मुक्त है और विजेता का नाम आधार के चारों ओर उत्कीर्ण किए जाते थे।
4 मई 2018 को दुबई के बुर्ज खलीफा में 2019 के समूह चरण के अनावरण के दौरान, थॉमस लिटे द्वारा बनाई गई सभी नई ट्रॉफी का अनावरण किया गया। यह 78 सेंटीमीटर लंबा, 42 सेंटीमीटर चौड़ा है, और 15 किलोग्राम वजन चांदी का बना हुआ है। ट्रॉफी कमल के फूल पर आधारित है, एक प्रतीकात्मक रूप से महत्वपूर्ण जलीय एशियाई संयंत्र और कमल के पांच पंखुड़ियों ने एएफसी के तहत पांच उप-संघों का प्रतीक किया गया है।

अंतिम टूर्नामेंट

अंतिम टूर्नामेंट दो चरणों में खेला जाता है: समूह चरण और नॉकआउट चरण। चार टीमों का एक समूह होता है, समूह चरण में प्रत्येक टीम तीन मैच खेलती है, और प्रत्येक समूह से विजेताओं और उप-विजेता नॉकआउट चरण के लिये आगे बढ़ जाती है। नॉकआउट चरण में सोलह टीमों की प्रतिस्पर्धा के लिए एक एकल उन्मूलन टूर्नामेंट कराया जाता है, शुरुआत में 16 का दौर के साथ और टूर्नामेंट के फाइनल मैच के साथ समाप्त हो जाता है।

विवाद

दूसरा सबसे पुराना महाद्वीपीय फुटबॉल टूर्नामेंट होने के बावजूद, एएफसी एशियाई कप को कई आलोचनाओं का सामना करना पड़ा है। आलोचनाओं में एएफसी एशियन कप में दर्शकों को आकर्षित करने में असमर्थता, राजनीतिक हस्तक्षेप, उच्च यात्रा लागत आदि शामिल है।
बिली कूपर

कैरियर

कूपर ने शिक्षा लंदन के गिल्डहॉल स्कूल ऑफ म्यूज़िक एण्ड ड्रामा से प्राप्त की। इनके पास संगीत स्नातक ऑनर्स डिग्री और रॉयल एकेडमी ऑफ म्यूज़िक से कलाकार डिप्लोमा है। ये वैस्ट एण्ड थिएटर के कार्यक्रमों को ऑर्केस्ट्रा में भी वादन करते हैं।

बार्मी आर्मी

कूपर बार्मी आर्मी के साथ वर्ष 2004 में जुड़े थे। यह घटना तब कि है जब इंग्लैंड वेस्टइंडीज़ के दौरे पर था। कूपर गलती से अपना ट्रम्पेट बारबाडोस में टैक्सी में ही भूल गए थे। बाद में यह बार्मी आर्मी के किसी सदस्य को मिल गया, जो स्वयं भी उसी मैच को देखने जा रहा था जिसमें कूपर जा रहें थे। जब कूपर ने अपना ट्रम्पेट उस व्यक्ति से माँगा तो उसने इनसे यह साबित करने के लिए कहा कि यह ट्रम्पेट उन्हीं का है ऐसा करने के लिए उसने इनसे उसे बजाने के लिए कहा। कूपर ने तब अमेरिकी फ़िल्म द ग्रेट एस्केप की विषय धुन बजाई, जिसे सुन कर बार्मी आर्मी के कुछ सदस्यों ने उनका हवाई खर्च उठाने के पेशकश की अगर वे उन सब के साथ इंग्लैंड के दक्षिण अफ़्रीकी दौरे पर शामिल होंगे।

विवाद

कूपर के कार्यों ने कभी-कभी उन्हें समस्या में भी डाला है। वर्ष 2006 में कूपर को प्रसिद्ध 2006-07 एशेज़ श्रृंखला के दौरान ऑस्ट्रेलियाई धारावाहिक नेबर्स की अपने ट्रम्पेट द्वारा विषय धुन बजाने के लिए द गेबा से निकालने के पश्चात "प्रतिबंधित संगीत वाद्ययंत्र" बजाने के लिए गिरफ्तार कर लिया था। हालांकि 2010 में क्रिकेट ऑस्ट्रेलिया ने कूपर को विशेष छूट दी जिसमें इन्हें द गेबा के अंदर संगीत वाद्ययंत्र ले जाने की अनुमति मिली। ऐसी अनुमति केवल कूपर को ही थी।
तैरने के फ़िन

तैरने के फ़िन पैरों में पहनने वाले ऐसे फ़िन होते हैं जिनसे तैराक और ग़ोताख़ोर पानी के अन्दर ज़्यादा आसानी से और ज़्यादा तेज़ी से बढ़ सकते हैं। मछलियों के फ़िन उनकी शरीर की तुलना में काफ़ी बड़े आकार के होते हैं जबकि मनुष्यों के हाथ-पैर छोटे अकार के होते हैं और तैरने के लिए नहीं बने होते। मनुष्य तैर तो सकते हैं लेकिन इसमें काफ़ी ज़ोर लगाना पड़ता है। तैराकी के फ़िन लगाने से यह काम थोड़ा आसान हो जाता है। जब कोई तैराकी कर रहा होता है तो फ़िनों की इतनी आवश्यकता नहीं पड़ती और वह बिना उनके भी तैर सकता है। लेकिन ग़ोताख़ोरी में अक्सर ग़ोताख़ोर भारी-भरकम हवा की टंकी और अन्य ग़ोताख़ोरी का सामान लिए हुए होता है। बिना फ़िनों के उसका ज़्यादा हिल पाना भी मुश्किल हो जाता है।
आघात (स्वनविज्ञान)

बोलते समय किसी शब्द के किसी अक्षर (syllable) को या किसी शब्दसमूह (phrase) के किसी शब्द के उच्चारण को जो विशेष बल दिया जाता है, उसे आघात, बलाघात या स्वराघात (Accent) कहते हैं।
शब्दों के उच्चारण में अक्षरों पर जो जोर (धक्का) लगता है, उसे आघात या बल कहते हैं। ध्वनि, कंपन की लहरों से बनती है। यह बल अथवा आघात (झटका) उन ध्वनिलहरों के छोटी-बड़ी होने पर निर्भर होता है। ‘मात्रा’ का उच्चारण काल के परिमाण से संबंधित रहता है और ‘आघात’ का स्वर-कंपन की छुटाई-बड़ाई के परिमाण से। इसी से फेफड़ों में से निःश्वास जितने बल से निकलता है, उसके अनुसार बल में अंतर पड़ता है। इस बल के उच्च-मध्य और नीच होने के अनुसार ही ध्वनि के तीन भेद किए जाते हैं सबल, समबल, निर्बल। जैसे, ‘कालिमा’ में मा तो सबल है, इसी पर धक्का लगता है और ‘का’ पर उससे कम और लि पर सबसे कम बल पड़ता है, अतः समबल और ‘लि’ निर्बल है। इसी प्रकार पत्थर में ‘पत्’, अंतःकरण में ‘अः’, चंदा में ‘चन्’ सबल अक्षर हैं।
ऋतु क्रिधल

ऋतु क्रिधल, लखनऊ में जन्मीं और इसरो में एयरोस्पेस इंजीनियर के रूप में काम करती हैं। वे इसरो की परियोजना- मार्स/मंगल ग्रह परिक्रमा मिशन में संचार निर्देशिका थीं। उनके दो भाई और दो बहिनें हैं और उनके पिता फ़ौज में काम करते थे। बचपन से hi उन्हें आकाश की तरफ देखने का शौक था और यह बात उनके ज़हन में हमेशा रहिति थी कि चाँद छोटा बड़ा कैसे होता है और इसी सोच ने उनकी रुचि अंतरिक्ष अनुसंधान में बढ़ाई।  उनके समय में इसरो देश में अकेली ऐसी जगह थी, जहां वो अपना सपना साकार कर सकती थीं और इसी के चलते उन्होंने भौतिक विज्ञान में ग्रेजुएशन और फिर खूब मिहनत से गेट (GATE) परीक्षा पारित की और आईआईएससी से एयरोस्पेस इंजीनियरिंग में मास्टर डिग्री हासिल की। 
फिर 1997 में उन्हें इसरो में नौकरी मिली। मंगल/ मार्स ऑर्बिटर मिशन (MOM) में उनका काम क्राफ्ट की स्वायत्तता का संकल्प्न और उसका संचालन सुनिश्चित करना था। यह किसी भी उपग्रह प्रणाली का मस्तिष्क है जो कि एक सॉफ्टवेयर प्रणाली है जो खुद से काम करने के लिए पहले से ही कोडित है कि किसी क्षतिग्रस्त समय में मशीन ही निर्णय ले सके कि कौनसा हिस्सा कब हटाना है।
सन् १८५१ की महाप्रदर्शनी

सन् १८५१ की महाप्रदर्शनी ('The Great Exhibition' या 'The Great Exhibition of the Works of Industry of all Continents') एक अन्तरराष्ट्रीय प्रदर्शनी थी जो इंग्लैण्ड के लन्दन के हाइड पार्क में १ मई सन् १८५१ से १५ अक्टूबर १८५१ तक चली।
नेहरू–गांधी परिवार

उत्पत्ति का संक्षिप्त इतिहास

नेहरू परिवार का सम्बन्ध मूलत: कश्मीर से है। नेहरू ने अपनी आत्मकथा मेरी कहानी में इस बात का उल्लेख किया है कि स्वयं फर्रुखसियर ने उनके पुरखों को सन् सत्रह सौ सोलह के आसपास दिल्ली लाकर बसाया था। दिल्ली के चाँदनी चौक में उन दिनों एक नहर हुआ करती थी। नहर के किनारे बस जाने के कारण उनका परिवार नेहरू के नाम से मशहूर हो गया।
अपने दादा गंगाधर के विषय में नेहरू ने लिखा है कि वे अठारह सौ सत्तावन के गदर के कुछ पहले दिल्ली के कोतवाल थे। गदर में हुई भयंकर मारकाट की वजह से उनका परिवार पूरी तरह बर्बाद हो गया और खानदान के तमाम कागज़-पत्र और दस्तावेज़ तहस-नहस हो गये। इस तरह अपना सब कुछ खो चुकने के बाद उनका परिवार दिल्ली छोड़ने वाले और कई लोगों के साथ वहाँ से चल पड़ा और आगरा जाकर बस गया।
अठारह सौ इकसठ में चौंतिस साल की भरी जवानी में ही वह मर गये। अपने दादा गंगाधर की एक छोटी सी तस्वीर का जिक्र करते हुए नेहरू ने लिखा है कि वे मुगलिया लिबास पहने किसी मुगल सरदार जैसे लगते थे। वकौल नेहरू उनके दादा की मौत के तीन महीने बाद 1861 में उनके पिता मोतीलाल नेहरू का जन्म आगरे में हुआ। उनके पिता सहित पूरे परिवार की परवरिश उनके चाचा ताऊओं ने की।
1857 के विद्रोह से पहले मोतीलाल के पिता मुगल बादशाह बहादुरशाह जफर के जमाने में दिल्ली के नगर कोतवाल थे।
मोतीलाल नेहरू ने पहले वकालत पढ़ी, फिर वकालत की और अन्त में हाईकोर्ट इलाहाबाद आ गये। संयोग से उनके बड़े भाई नन्दलाल नेहरू की मृत्यु हो गयी जिससे उनके सारे मुवक्किल मोतीलाल को मिल गये और उनकी वकालत में पैसा पानी की तरह बरसा। इलाहाबाद में ही उनके बड़े बेटे जवाहर का जन्म हुआ। मोतीलाल नेहरू के मुंशी मुबारक अली बचपन में बालक जवाहर को पुराने जमाने की कहानियाँ सुनाया करते थे कि किस प्रकार उसके दादा को बागियों ने अठारह सौ सत्तावन के गदर में तबाह कर दिया। अगर मुसलमानों ने उनकी हिफ़ाजत न की होती तो नेहरू खानदान का कहीं नामोनिशान तक न होता।
नेहरू–गांधी परिवार का राजनीतिक आधार मोतीलाल नेहरू (1861-1931) ने रखा था। मोतीलाल नेहरू एक प्रसिद्ध वकील और स्वतन्त्रता सेनानी थे। मोतीलाल नेहरू के पिता का नाम गंगाधर नेहरू और माँ का नाम जीवरानी था। मोतीलाल के पुत्र जवाहरलाल नेहरू (1889-1964) ने स्वतन्त्रता संग्राम में हिस्सा लिया और 1929 में कांग्रेस के अध्यक्ष चुने गये। जवाहरलाल नेहरू गान्धी के काफी करीब थे।
नेहरू के कोई पुत्र न था, उनकी एक पुत्री इंदिरा गांधी थी। जिनका विवाह फिरोज़ गांधी से हुआ और इसी पीढ़ी से ये वंश चल रहा है।
मूत्र चिकित्सा

मूत्र चिकित्सा एक ऐसी वैकल्पिक चिकित्सा जिसमें कई रोगों के निदान के लिए मानव मूत्र को औषधि के रूप में प्रयोग किया जाता है। मूत्र थेरेपी को यूरोथेरेपी या यूरिनोथेरेपी अथवा यूरोपैथी के रूप में भी संदर्भित किया जाता है। मूत्र को औषधि के रूप में विभिन्न तरीकों से इस्तेमाल किया जाता है मसलन इस इलाज में स्वयं के मूत्र का सेवन किया जाता है या शारीरिक सुन्दरता बढ़ाने या त्वचा सम्बन्धी विकारों को दूर करने हेतु अपनी त्वचा पर अपने मूत्र की मालिश की जाती है। हालांकि मूत्र चिकित्सा विभिन्न रोगों के उपचार के लिए बहुत हीं कारगर माना जाता है फिर भी चिकित्सीय उपयोग के लिए इसे वैज्ञानिक रूप में पुष्टि नहीं हुई है। मूत्र में पानी की 95%, यूरिया की 2.5% मात्रा होती हैं और शेष 2.5%, खनिज लवण, हार्मोन और एंजाइम का मिश्रण होता है। केवल यूरिया, जो मूत्र का नाम है, जहरीला हो सकता है जो रक्त में उपस्थित हो। http://www.universal-tao.com/article/urine_therapy.html
नटराज मंदिर, चिदंबरम

देवाधिदेव भगवान शिव को सर्वोच्च देवता के रूप में पूजने वाले उपासकों के लिए तमिल नाडु में चिदंबरम का नटराज मंदिर आस्था के प्रमुख केंद्रों में से एक है। मान्यता है कि कैलाशपति ने इस पवित्र स्थान को अपनी सभी शक्तियों से उपकृत किया है, जिनका सृजन भी उन्होंने यहीं किया।

पौराणिक संदर्भ

पुराणों के मुताबिक भगवान यहाँ प्रणव मंत्र 'ॐ' के आकार में विराजमान हैं। यही वजह है कि आराधक इसे सबसे अहम मानते हैं। चिदंबरम भगवान शिव के पाँच क्षेत्रों में से एक है। इसे शिव का आकाश क्षेत्र कहा जाता है।

अन्य क्षेत्रों में

अन्य चार क्षेत्रों में कालाहस्ती (आंध्र प्रदेश) अर्थात वायु, कांचीपुरम यानी पृथ्वी, तिरुवनिका- जल और अरुणाचलेश्वर (तिरुवनामलाई) अर्थात अग्नि शामिल हैं। हिन्दू मान्यता के अनुसार इन्हीं पंचतत्वों (पृथ्वी, जल, वायु, अग्नि और आकाश) से मानव शरीर का निर्माण हुआ है। नटराज मंदिर को अग्नि मूल के नाम से भी जाना जाता है। कई उपासक मानते हैं कि भोलेनाथ यहाँ ज्योति रूप में प्रकट हुए थे।

मंदिर

मंदिर के केंद्र और अम्बलम के सामने भगवान शिवकाम सुंदरी (पार्वती) के साथ स्थापित हैं। चिदंबरम रहस्य मंदिर की अन्य खासियतों में शुमार है। इसे जानने के लिए आपको एक तय राशि यहाँ देनी पड़ती है। मंदिर की संरचना अपने आप में आकर्षक और विशिष्ट है। चार सुंदर और विशाल गुंबदों ने संपूर्ण मंदिर को भव्य स्वरूप प्रदान किया है। मंदिर की आंतरिक साज-सज्जा, शिल्पकारी और इसका व्यापक क्षेत्रफल इसे अनन्य रूप देते हैं।

नटराज स्वरूप

शिव के नटराज स्वरूप के नृत्य का स्वामी होने के कारण भरतनाट्यम के कलाकारों में भी इस जगह का खास स्थान है। मंदिर की बनावट इस तरह है कि इसके हर पत्थर और खंभे पर भरतनाट्यम नृत्य की मुद्राएँ अंकित हैं।
मंदिर के केंद्र और अम्बलम के सामने भगवान शिवकाम सुंदरी (पार्वती) के साथ स्थापित हैं। चिदंबरम रहस्य मंदिर की अन्य खासियतों में शुमार है। इसे जानने के लिए आपको एक तय राशि यहाँ देनी पड़ती है। मंदिर की देखरेख और पूजा-पाठ पारंपरिक पुजारी करते हैं। हालाँकि सारा प्रबंधन श्रद्धालुओं द्वारा चढ़ावे और दान के रूप में दिए गए धन से होता है।
मंदिर शिव क्षेत्रम के रूप में भी प्रसिद्ध है। यहाँ भगवान गोविंदाराज की प्रतिमा भी है, जो शिव के बिलकुल निकट स्थापित हैं। मंदिर में एक बहुत ही खूबसूरत तालाब और नृत्य परिसर भी है। यहाँ हर साल नृत्य महोत्सव का आयोजन किया जाता है, जिसमें देशभर से कलाकार हिस्सा लेते हैं।
आंतोन चेखव

अन्तोन पाव्लाविच चेख़व (रूसी:Анто́н Па́влович Че́хов, IPA: [ʌnˈton ˈpavləvʲɪtɕ ˈtɕɛxəf] ; २९ जनवरी,१८६० -- १५ जुलाई,१९०४) रूसी कथाकार और नाटककार थे। अपने छोटे से साहित्यिक जीवन में उन्होंने रूसी भाषा को चार कालजयी नाटक दिए जबकि उनकी कहानियाँ विश्व के समीक्षकों और आलोचकों में बहुत सम्मान के साथ सराही जाती हैं। चेखव अपने साहित्यिक जीवन के दिनों में ज़्यादातर चिकित्सक के व्यवसाय में लगे रही। वे कहा करते थे कि चिकित्सा मेरी धर्मपत्नी है और साहित्य प्रेमिका।

जीवन परिचय

उनका जन्म दक्षिण रूस के तगानरोग में 29 जनवरी 1860 में एक दूकानदार के परिवार में हुआ। १८६८ से १८७९ तक चेखव ने हाई स्कूल की शिक्षा ली। १८७९ से १८८४ तक चेखव ने मास्को के मेडिकल कालेज में शिक्षा पूरी की और डाक्टरी करने लगे। १८८० में चेखव ने अपनी पहली कहानी प्रकाशित की और १८८४ में इनका प्रथम कहानीसंग्रह निकला। १८८६ में 'रंगबिरंगी कहानियाँ' नामक संग्रह प्रकाशित हुआ और १८८७ में पहला नाटक 'इवानव'। १८९० में चेखव ने सखालिन द्वीप की यात्रा की जहाँ इन्होंने देशनिर्वासित लोगों की कष्टमय जीवनी का अध्ययन किया। इस यात्रा के फलस्वरूप 'सखालिन द्वीप' नामक पुस्तक लिखी। १८९२ से १८९९ तक चेखव मास्को के कनटिवर्ती ग्राम 'मेलिखोवो' में रहे थे। इन वर्षों में अकाल के समय चेखव ने किसानों की सहायता का आयोजन किया और हैजे के प्रकोप के समय सक्रिय रूप से डाक्टरी करते रहे। १८९९ में चेखव बीमार पड़े जिससे वे क्रिम (क्राइमिया) के यालता नगर में बस गए। वहाँ चेखव का गोर्की से परिचय हुआ।
१९०२ में चेखव को 'संमानित अकदमीशियन' की उपाधि मिली; लेकिन जब १९०२ में रूसी जार निकोलस द्वितीय ने गोर्की को इसी प्रकार की उपाधि देने के फैसले को रद्द कर दिया तब चेखव ने अपना विरोध प्रकट करने के लिये अपनी इस उच्च उपाधि का परित्याग कर दिया। १९०१ में चेखव ने विनप्पेर नामक अभिनेत्री से विवाह किया। इनकी पत्नी उस प्रगतिशील थियेटर की अभिनेत्री थी जहाँ चेखव के अनेक नाटकों का मंचन किया गया था। १९०४ में चेखव के नाटक 'चेरी के पेड़ों का बाग' का प्रथम बार अभिनय हुआ। १९०४ के जून में बीमारी (तपेदिक) जोर से फैल जाने के कारण चेखव इलाज के लिए जर्मनी गए। वहीं बादेनवैलर नगर में इनका स्वर्गवास हुआ। चेखव की समाधि मास्को में है।
चेखव ने सैकड़ों कहानियाँ लिखीं। इनमें सामाजिक कुरीतियों का व्यांगात्मक चित्रण किया गया है। अपने लघु उपन्यासों 'सुख' (१८८७), 'बाँसुरी' (१८८७) और 'स्टेप' (१८८८) में मातृभूमि और जनता के लिए सुख के विषय मुख्य हैं। 'तीन बहनें' (१९००) नाटक में सामाजिक परिवर्तनों की आवश्यकता की झलक मिलती है। 'किसान' (१८९७) लघु उपन्यास में जार कालीन रूस के गाँवों की दु:खप्रद कहानी प्रस्तुत की गई थी। अपने सभी नाटकों में चेखव ने साधारण लोगों की मामूली जिंदगी का सजीव वर्णन किया है। चेखव का प्रभाव अनेक रूसी लेखकों, बुनिन, कुप्रिन, गोर्की आदि पर पड़ा। यूरोप, एशिया और अमरीका के लेखक भी चेखव से प्रभावित हुए। भाारतीय लेखक चेखव की कृतियाँ उच्च कोटि की समझते हैं। प्रेमचंद के मत से 'चेखव संसार के सर्वश्रेठ कहानी लेखक' हैं।
आजकल भी चेखव के सभी नाटकों का रूस के अनेक थियेटरों में प्रदर्शन किया जाता है। चेखव की कहानियों के आधार पर अनेक चलचित्र बनाए गए हैं, जैसे 'कुत्तेवाली महिला', 'भालू', 'दूल्हन', 'स्वीडिश दियासलाई'। सोवियम संघ में १९१८ से १९५६ तक चेखव की कृतियाँ ७१ भाषाओं में प्रकाशित हुई थीं। इन सभी पुस्तकों की संख्या ४९ लाख है। चेखव के निवासस्थानों पर मास्को, यालता, तागनरोग और मेलिखेव में चेखव म्यूजियम खुले हैं। भारम में चेखव की अनेक कहानियाँ और नाटक बहुत सी भाषाओं में प्रकाशित हुए हैं।
सर्वोदय बाल विद्यालय पटपड़गंज (गेंदालाल दीक्षित)

सर्वोदय बाल विद्यालय पटपड़गंज (गेंदालाल दीक्षित) दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००२ है।विद्यालय का पूरा पता है-। यह विद्यालय शाम की पाली में लगता है। यहाँ केवल लड़कों को शिक्षा दी जाती है। विद्यालय का दूरभाष है- २२७९१५३३। यह विद्यालय त्रिलोकपुरी निर्वाचन क्षेत्र के अन्तर्गत है। यहाँ का निकटस्थ पुलिस स्टेशन त्रिलोकपुरी है तथा निकटस्थ अस्पताल- लाल बहादुर शास्त्री अस्पताल, कल्यानवास है। इस विद्यालय में कक्षा नर्सरी से बारहवीं तक के विद्यार्थी शिक्षा ग्रहण करते हैं। यहाँ कक्षा ६ से १० तक- गणित, अंग्रेजी, हिंदी / हिन्दी कोर, कला, सामाजिक विज्ञान, प्राकृतिक विज्ञान, संस्कृत विषयों की शिक्षा दी जाती है। कक्षा ११ एवं १२ के लिए- कला संकाय- अर्थशास्त्र, इतिहास, पेंटिंग, भूगोल, शारीरिक शिक्षा, संस्कृत (कोर), राजनीतिक विज्ञान, अंग्रेजी कोर, हिन्दी इलैक्टिव। कॉमर्स संकाय- गणित, अर्थशास्त्र, लेखा, शारीरिक शिक्षा, व्यापार अध्ययन, अंग्रेजी कोर। विद्यालय के भवन का विवरण इस प्रकार है- पक्के कक्ष- ०, अर्ध पक्के- कक्ष १५, टिनशेड - २५, पोर्टा केबिन कक्ष- 0 विद्यालय में खेल के मैदान का क्षेत्र- ५६६५ वर्ग मीटर तथा गार्डन क्षेत्र- ० वर्ग मीटर है। विद्यालय में कुल ५६ शिक्षक व कर्मचारी कार्यरत हैं तथा १६२५ छात्र शिक्षा ग्रहण कर रहे हैं।
अमरीश पुरी

फिल्मी सफर

अमरीश पुरी ने सदी की सबसे बड़ी फिल्मों में कार्य किया।
उनके द्वारा शाहरुख खान की हिट फिल्म "दिलवाले दुल्हनिया ले जाएंगे" में निभाये गए "बाबूजी" के किरदार की प्रशंसा सर्वत्र की जाती है। 
उन्होंने मुख्यतः फिल्मो मे विलेन का पात्र निभाते देखा गया है।
1987 में बनी अनिल कपूर की मिस्टर इंडिया में उन्होंने "मोगैम्बो" का किरदार निभाया जो कि फिल्म का मुख्य खलनायक है। इसी फिल्म में अमरीश का डायलॉग "मोगैम्बो खुश हुआ" फिल्म-जगत मेंं प्रसिद्ध है।

व्यक्तिगत जीवन

●पढ़ाई● 
अमरीश पुरी ने अपनी शुरुआती पढ़ाई पजाब से की। उसके बाद वह शिमला चले गए। शिमला के बी एम कॉलेज(B.M. College) से पढ़ाई करने के बाद उन्होंने अभिनय की दुनिया में कदम रखा। शुरुआत में वह रंगमंच से जुड़े और बाद में फिल्मों का रुख किया। उन्हें रंगमंच से उनको बहुत लगाव था। एक समय ऐसा था जब अटल बिहारी वाजपेयी और स्व. इंदिरा गांधी जैसी हस्तियां उनके नाटकों को देखा करती थीं। पद्म विभूषण रंगकर्मी अब्राहम अल्काजी से 1961 में हुई ऐतिहासिक मुलाकात ने उनके जीवन की दिशा बदल दी और वे बाद में भारतीय रंगमंच के प्रख्यात कलाकार बन गए।
●करियर● 
अमरीश पुरी ने 1960 के दशक में रंगमंच की दुनिया से अपने अभिनय करियर की शुरुआत की। उन्होंने सत्यदेव दुबे और गिरीश कर्नाड के लिखे नाटकों में प्रस्तुतियां दीं। रंगमंच पर बेहतर प्रस्तुति के लिए उन्हें 1979 में संगीत नाटक अकादमी की तरफ से पुरस्कार दिया गया, जो उनके अभिनय कॅरियर का पहला बड़ा पुरस्कार था। 
अमरीश पुरी के फ़िल्मी करियर शुरुआत साल 1971 की ‘प्रेम पुजारी’ से हुई। पुरी को हिंदी सिनेमा में स्थापित होने में थोड़ा वक्त जरूर लगा, लेकिन फिर कामयाबी उनके कदम चूमती गयी। 1980 के दशक में उन्होंने बतौर खलनायक कई बड़ी फिल्मों में अपनी छाप छोड़ी। 1987 में शेखर कपूर की फिल्म ‘मिस्टर इंडिया में मोगैंबो की भूमिका के जरिए वे सभी के जेहन में छा गए। 1990 के दशक में उन्होंने ‘दिलवाले दुल्हनिया ले जाएंगे ‘घायल’ और ‘विरासत’ में अपनी सकारात्मक भूमिका के जरिए सभी का दिल जीता। 
अमरीश पुरी ने हिंदी के अलावा कन्नड़, पंजाबी, मलयालम, तेलुगू और तमिल फिल्मों तथा हॉलीवुड फिल्म में भी काम किया। उन्होंने अपने पूरे कॅरियर में 400 से ज्यादा फिल्मों में अभिनय किया। अमरीश पुरी के अभिनय से सजी कुछ मशहूर फिल्मों में 'निशांत', 'गांधी', 'कुली', 'नगीना', 'राम लखन', 'त्रिदेव', 'फूल और कांटे', 'विश्वात्मा', 'दामिनी', 'करण अर्जुन', 'कोयला' आदि शामिल हैं। दर्शक उनकी खलनायक वाली भूमिकाओं को देखने के लिए बेहद उत्‍साहित होते थे।  
उनके जीवन की अंतिम फिल्‍म 'किसना' थी जो उनके निधन के बाद वर्ष 2005 में रिलीज हुई।  उन्‍होंने कई विदेशी फिल्‍मों में भी काम किया। उन्‍होंने इंटरनेशनल फिल्‍म 'गांधी' में 'खान' की भूमिका निभाई था जिसके लिए उनकी खूब तारीफ हुई थी। अमरीश पुरी का 12 जनवरी 2005 को 72 वर्ष के उम्र में ब्रेन ट्यूमर की वजह से उनका निधन हो गया। उनके अचानक हुये इस निधन से बॉलवुड जगत के साथ-साथ पूरा देश शोक में डूब गया था। आज अमरीश पुरी इस दुनिया में नहीं हैं लेकिन उनकी यादें आज भी फिल्मों के माध्यम से हमारे दिल में बसी हैं।
युन्नान विश्वविद्यालय

इतिहास

इसकी स्थापना दिसम्बर 1922 में और शुरुआत अप्रैल 1923 में हुई। यह एक निजी संस्थान के रूप में शुरू किया गई था। इसे पूर्वी स्थल का विश्वविद्यालय कहा जाता था। इसका नाम अब तक 6 बार परिवर्तित किया जा चुका है। वर्तमान में इसका नाम युन्नान विश्वविद्यालय है।
वर्ष 1937 से 1947 तक गणितज्ञ जिओंग किंगलाई को युन्नान विवि के अध्यक्ष हेतु आमंत्रित किया गया। उनके नेतृत्व में इसे नए रूप में शुरू किया गया। इसके बाद कई प्रसिद्ध विद्वानों ने यहाँ पढ़ाना शुरू कर दिया। इसमें फेई जियाओटोंग, छु तूनान, चेन जिंगशेन, हुआ लुओजेन, यान जिकी, फेंग यौलन, लू शुक्षियांग आदि विद्वान थे। इसी दौरान यह एक सामान्य विश्वविद्यालय के रूप में बदल गया। वर्ष 1946 में इसमें 5 संकायों और 18 नए विभागों को भी जोड़ा गया। इसके बाद यह चीन के 15 सबसे प्रतिष्ठित विश्वविद्यालयों की सूची में शामिल हो गया।

पर्यावरण

यह विश्वविद्यालय युन्नान की राजधानी कुनमिंग में है, जहाँ मौसम सौम्य बना रहता है। यह विवि 4,26,669 वर्ग मीटर में फैला हुआ है, जिसमें 3,50,000 वर्ग मीटर में इसका निर्माण हुआ है। इसमें सीखने के कक्ष के साथ, पुस्तकालय, अनुसंधान का कक्ष आदि भी है। इसका जीव विज्ञान अध्ययन हेतु जो स्थल बनाया गया है, उसमें कई दुर्लभ जीव और पक्षियों की प्रजाति मौजूद है।

पाठ्यक्रम

युन्नान विवि एक राष्ट्रीय विश्वविद्यालय के रूप में विकसित हो चुका है, जिसमें यह कई तरह के पाठ्यक्रम विभिन्न श्रेणी जैसे कला, कानून, विज्ञान, तकनीकी, अर्थशास्त्र और प्रबंधन के पाठ्यक्रम का विकल्प देता है।

पुस्तकालय

इसके पुस्तकालय में 1 करोड़ 20 लाख पुस्तकें हैं, जिसमें कुछ दुर्लभ और मूल्यवान पुस्तकें हैं। इसमें प्रवेश, श्रेणीसूची, परिसंचरण, और सार्वजनिक पुनर्प्राप्ति आदि की क्रिया कम्प्युटरीकृत तरीके से संभाली जाती है।
आयंगर कालेज ऑफ म्यूजिक

यह भारत का एक प्रमुख संगीत शिक्षण संस्थान हैं। यह संगीत शिक्षण संस्थान मैसूर में स्थित हैं।
धातुवाद

धातुवाद चौंसठ कलाओं में से यह एक कला है। पीतल, स्वर्ण आदि धातुओं को मिलाना, शुद्ध करना आदि की कला है। प्राचीन युग में बौद्धाचार्य श्रीनागार्जुन ने नुतन अविष्कार कर रसरसायन के विशेष प्रयोग कर धातुवाद की सरल विधि का निर्माण किया था। श्रीनार्गाजुन जी ने सैकड़ो शिष्य-प्रशिष्य को रस क्रिया की दीक्षा दी और अनेकों को विज्ञान विद बनाया। इसके बाद उन्हें विदेशों में इसके प्रचार के लिए भेजा।

इतिहास

जब इलेक्ट्रान, न्यूट्रान, प्रोटान आदि के बारे में इंसानों को पता भी नहीं था, तब भी प्राचीन युग में भारत में इस प्रकार के धातु को नए रूप देने और अन्य धातु को मिलने या शुद्ध करने का कार्य किया जाता था। प्राचीन काल में जब सम्राट चन्द्रगुप्त मौर्य के पास सेना को देने के लिए अधिक धन नहीं था तो उन्होनें धातुवाद या धातुकर्म या खनिकर्म की कला के द्वारा धन एकत्रित किया। नंदों से युद्ध के समय इसी धन से उनका खर्च उठाया था।
शुभ

शुभ का अर्थ होता है अच्छा।
कुमकुम (सौभाग्यालंकार)

कुमकुम (संस्कृत : कुंकुम) एक चूर्ण है जो भारत में सामाजिक एवं धार्मिक प्रतीकों के निर्माण के लिये प्रयुक्त होता है। यह हल्दी या किसी अन्य स्थानीय सामग्री से बनाया जाता है।
2014 दक्षिण कोरियाई जहाज डूबने की घटना

जहाज

6,825 टन का जहाज सेवोल हायाशिकाने (कोरियाई : 하야시카네; जापानी: 林兼船渠) कंपनी द्वारा निर्मित है। यह जहाज 146 मीटर लंबा और 22 मीटर चौड़ा है। इस जहाज की क्षमता 921 यात्रियों की है। इसकी अधिकतम क्षमता चालक दल के साथ 956 है। यह एक जहाज कंपनी द्वारा संचालित होता है। सेवोल जापान में 18 साल से (1994 से) संचालित हो रहा था।

यात्री

सुरक्षा और लोक प्रशासन उपमंत्री ली ग्योंग ओग के अनुसार इस जहाज पर 459 लोग सवार थे जिनमे 325 छात्र, 15 अध्यापक, 30 चालक दल के सदस्यों के अलावा 89 अन्य लोग सवार थे।

राजनीतिक प्रतिक्रिया

दक्षिण कोरिया के राष्ट्रपति पार्क ग्युन-ह्ये ने अधिकतम लोगों को सुरक्षित बचाने के लिए सभी संभव प्रयास करने का आदेश दिया है।
आयशा टाकिया

शुरूआती जीवन

आयशा का जन्म चेम्बूर मुंबई, महाराष्ट्र में गुजराती पिता निशित व मुस्लिम माँ फ़रीदा के यहाँ हुआ। उन्होंने सेंट एंथोनी हाई स्कूल से अपनी स्कूली शिक्षा पूरी की। इनकी एक छोटी बहन है, जिसका नाम निशा है। इनके पति मुस्लिम हैं और उनका नाम फ़रहान आज़मी है। उन दोनों का बेटा मिखाइल है। अब उसका तलाक का इरादा है।